Saturday, 14 November 2020 07:54
Antoinetta Maria Hoogendoorn van Equestria:
Ek het om 05:00 gesit met my dagbreek-koffietjie, toe ek 'n plofgeluid hoor en die nagapie gewaar bo-op my gordynkap. Ek het tjoepstil gesit en gekyk hoe hy op alle kaste, skilderye en gordynkappe rondgespring het.
Het jy geweet dat hulle nie hardloop nie, maar hop soos 'n kangaroe? Hy was omtrent 10 minute in my huis (Aftree-oord De Meerpaal, Equestria) en het net so spoorloos verdwyn as wat hy gekom het. Geen gemors, niks stukkend nie, niks omgestamp nie, net plesier.
Die nagapie bo-op Antoinetta se kas
Daar is so vyf of ses van hulle wat saans laat op my agterstoep speel; enetjie het ook al op 'n koue dag probeer inkom by die "louvers" van my badkamer. Sy storie het ook verskyn in ons maandelikse 'Bulletin' waarvoor ek skryf.